अय्यूब खां के बाद पाकिस्तान में सन् 1977 से सन् 1988 तक स्वयं को राष्ट्रपति बनाकर जनरल जिया उल हक ने ऐसे वैसे उपायों, वही सब कुछ, याने विरोधियों को कुचल कर, संविधान को तोड़ मरोड़कर अपनी मर्जी का पर्लियामंट यानी गैर राजनीतिक दलों की चुनी हुई मजलिसे शूरा बनाई और फिर जमकर दमनचक्र चलाया। देखा जाए तो मुहम्मद अली जिन्ना ही पाकिस्तान के पहले राष्ट्रपति थे। इस पद के लिए उन्हें पाकिस्तान की संविधान सभा ने चुना। उनके मुकाबले में कोई दूसरा उम्मीदवार था ही नही और हो भी नही सकता था। उधर पाकिस्तान बनाने में प्रमुख रोल निभाने वाले अंग्रेज़ी शासन को इस बात की परवाह नही थी कि पाकिस्तान का राष्ट्रपति कौन बने, फिर भी ब्रिटिश शासन ने सुझाव दिया था कि सन् 1947-48 में जबतक हालात सुधर नही जाते, दोनों देशों के एक ही गवर्नर जनरल बनाम राष्ट्रपति हों।